Publication: Magyar Közlöny
Issue: MK-2001-13 (Year: 2001, Number: 13)
Era: 1990-2004
Section: rendeletben adott felhatalmazás és ütemezés szerint automatikusan megemelhetők. A többletbevételről a képviselőtestület tájékoztatása és a költségvetési rendelet módosítása a 217/1998. (XII. 30.) Korm. rendelet 53. § (2) bekezdése szerint történik.
Paragraph Index: 415

rendeletben adott felhatalmazás és ütemezés szerint automatikusan megemelhetők. A többletbevételről a képviselőtestület tájékoztatása és a költségvetési rendelet módosítása a 217/1998. (XII. 30.) Korm. rendelet 53. § (2) bekezdése szerint történik. — Az előirányzat-felhasználási keret esedékes ütemének előrehozása kizárólag az önkormányzat rendeletében meghatározott esetekben és elszámolási kötelezettséggel történhet. A működési célú előirányzatok személyi kiadások kiemelt előirányzataira az előrehozás kizárólag a munkaadókat terhelő járulékok kiemelt előirányzatainak megfelelő mértékű előrehozásával egyidejűleg hajtható végre. — A jóváhagyott előirányzattól elmaradó tényleges bevétel-teljesítés esetén követendő eljárást az önkormányzat rendeletében határozza meg. — Az önkormányzati kincstári körbe tartozó költségvetési szervek jóváhagyott előirányzatai terhére — azok mértékéig — figyelemmel az esedékes keretösszeg ütemére is, a teljesítés után, utalványozott számla vagy az azt helyettesítő, a költségvetési szerv tartozásának, kötelezettségének elismerését tanúsító bizonylat alapján kiállított fizetési megbízás alapján, annak esedékességekor, a költségvetési szerv külön rendelkezésére az önkormányzati kincstári rendszer (önkormányzati kincstár) teljesít kifizetést az intézmény alcímű számlájára. — A fizetési megbízás teljesítéséhez az alszámlára befolyt intézményi bevételeket a teljesítendő kiadás összegéig egészíti ki az önkormányzati kincstár, azaz csak akkor és akkora összeget bocsát rendelkezésre az intézményi alszámlákon, amennyi az aktuális pénzügyi teljesítésekhez szükséges az intézményi bevételek kiegészítéseként. — Az önkormányzati kincstár az előirányzat-felhasználási tervet meghaladó kifizetéseket az önkormányzat rendeletében szabályozott esetekben (helyzetben) és az ott meghatározott értékhatárok figyelembevételével, a vonatkozó eljárási rend betartása mellett megtagadhatja. — Az önkormányzati kincstár működési formájára, jogosítványaira, — amennyiben külön szervezeti egységként hozzák létre munkarendjére —, a költségvetési elszámolási számlájához kapcsolódó alszámlákra és kezelésükre vonatkozó szabályokat az önkormányzat rendelettel állapítja meg. — Az előbbi rendelethez kapcsolódó finanszírozási ütemtervben célszerű meghatározni a rendszeres kifizetések (pl. közműszolgáltatási díjak, bérek), egyes nem rendszeres kifizetések (pl. kivitelezői számlák, nagyobb beszerzések számlái) teljesítésének rendjét, az önkormányzat bevételeinek tervezett beérkezési idejét (különösen az állami támogatás utalásának időpontját) figyelembe véve. (A rendszeres szolgáltatókkal célszerű megállapodni az állami támogatás utalását követően, meghatározott, havonta azonos időpontban való teljesítésben a likviditási hitelfelvételek elkerüléséhez, illetve csökkentéséhez. A nagyobb — felújítási, beruházási, beszerzési — kiadások teljesítését a bevételek beérkezési — várható — ütemének megfelelően célszerű alakítani.) — Az intézmények számláin képződő átmeneti vagy tartós maradványok, vagy rendkívüli többletbevételek önkormányzat általi befektetéséhez, az önkormányzati számlára való átvezetések rendjét is célszerű meghatározni. Ebben az intézmény érdekeltségét is biztosítani kell. (A befektetés hozadékából milyen mértékben részesül az intézmény?) — Ha az önkormányzat kincstárat működtet, — működési formájától függetlenül — elkülönítetten szükséges elfogadnia a képviselő-testületnek az önkormányzati 2001/13. szám kincstár kezelésébe vont hivatali/intézményi előirányzatokat tartalmazó költségvetését és éves előirányzat-felhasználási ütemtervét. — A költségvetési előirányzatok tervezésével, évközi módosításával kapcsolatos adatszolgáltatásra, a költségvetési előirányzatok nyilvántartásának rendjére, továbbá az intézményi könyveléshez szükséges információs (bizonylati) rendre vonatkozó szabályokat a jegyző állapítja meg. — Az önkormányzati kincstár működése esetén az intézmények előirányzat-maradványát a helyi önkormányzat képviselő-testülete felülvizsgálja és a zárszámadási rendeletével együtt hagyja jóvá. — A helyi önkormányzat képviselő-testülete gazdasági szükséghelyzetben a költségvetési szervet megillető pénzmaradvány, önkormányzati kincstár működése esetén az előirányzat-maradvány felhasználását korlátozhatja. [Az önkormányzati kincstári költségvetés: az önkormányzati kincstári körbe tartozó költségvetési szerveknek az előirányzat-gazdálkodás szempontjából az önkormányzati kincstár szervezete által nyilvántartott, összevont (kiemelt) előirányzatokat tartalmazó költségvetése; Az önkormányzati kincstári költségvetési beszámoló: az éves önkormányzati kincstári költségvetési jelentés.] A kincstári rendszer kialakításához kapcsolódó eljárás a pénzintézeteknél: — Az előbbiek szerinti kincstári rendszer kialakításáról való képviselő-testületi döntés — és szükséges felhatalmazások — alapján a Hivatal kezdeményezi az önálló bankszámlával rendelkező költségvetési szervei bankszámláinak megszüntetését, és ezzel egyidejűleg az önkormányzat költségvetési elszámolási számlájához kapcsolódó alszámla nyitását, és/vagy közvetlenül önkormányzat költségvetési elszámolási számláját jelöli meg az önálló számla „jogutódjaként”, és/vagy több, eddig önálló számlával rendelkező intézmény számára egy alcímű számlát nyithat. (Az önálló számla megszüntetésének nem szükségszerű velejárója azzal azonos számú alcímű számla nyitása! A kincstári rendszer bevezetésével egyidejűleg a képviselőtestület dönthet intézményei gazdálkodási jogköreinek átszervezéséről, az előirányzatok feletti rendelkezési jogosultság változtatásáról is!) — Önkormányzati kincstár működése esetén az intézmény pénzeszközeit az önkormányzat költségvetési elszámolási számlájához kapcsolódó alszámlán kezeli, más hitelintézetnél bankszámlát nem nyithat. — Az intézmény egyedi azonosításához az alszámla nyitás keretében — a számlaszámok kombinációjával (a számlaszámok számjelszerkezetében) — kell megteremteni a feltételeket. — A bankszámla megszüntetéséről, az új számlaszámról a Területi Államháztartási Hivatalt az államháztartás

Source: https://magyarkozlony.hu/hivatalos-lapok/b4c7db88b49cd973f3f0b38174db48ad2be1d5b9/dokumentumok/c62a3b0ec612a85547289a868813ee7f7ef02846/letoltes